94/207/EY: Neuvoston päätös, tehty 12 päivänä huhtikuuta 1994, yhteisön osallistumisesta jäsenvaltioiden yhteisön kalavarojen säilyttämis- ja hallintojärjestelmän noudattamisen varmistamiseksi hyväksymien kulujen rahoitukseen tehdyn päätöksen 89/631/ETY muuttamisesta



Virallinen lehti nro L 101 , 20/04/1994 s. 0009 - 0011

Suomenk. erityispainos Alue 4 Nide 6 s. 0055

Ruotsink. erityispainos Alue 4 Nide 6 s. 0055



NEUVOSTON PÄÄTÖS, tehty 12 päivänä huhtikuuta 1994, yhteisön osallistumisesta jäsenvaltioiden yhteisön kalavarojen säilyttämis- ja hallintojärjestelmän noudattamisen varmistamiseksi hyväksymien kulujen rahoitukseen tehdyn päätöksen 89/631/ETY muuttamisesta (94/207/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että maa- tai satelliittiasemalta käsin toimivien, satelliittiviestinnän avulla tietoa siirtävien kalastusalusten jatkuvien paikantamisjärjestelmien ja tarvittaessa automaattisten paikanrekisteröintilaitteiden hyväksikäyttö edesauttaa jäsenvaltioiden tehtävänä olevan yhteisön edun mukaisen valvonnan merkittävää parannusta; neuvosto päättää 1 päivään tammikuuta 1996 mennessä näiden järjestelmien käyttöön ottamisesta jäsenvaltioiden pantua ennen 30 päivää kesäkuuta 1995 täytäntöön yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93() 3 artiklassa tarkoitetut tiettyjä yhteisön kalastusalusluokkia koskevat koehankkeet, on tärkeää osallistua yhteisön tasolla jäsenvaltioiden koehankkeiden täytäntöönpanoon kyseisen asetuksen 3 artiklassa säädetyin edellytyksin; sen vuoksi olisi poikkeuksellisesti määrättävä yhteisön suuremmasta osallistumisesta jäsenvaltioille aiheutuneisiin korvaukseen oikeuttaviin kuluihin näiden hankkeiden toteuttamiseksi kyseisessä artiklassa säädetyn määräajan kuluessa ja olisi lisäksi määrättävä vastaavat hallinnolliset määräajat, ja olisi sen vuoksi muutettava yhteisön osallistumisesta jäsenvaltioiden yhteisön kalavarojen säilyttämis- ja hallintojärjestelmän noudattamisen varmistamiseksi hyväksymien kulujen rahoitukseen 27 päivänä marraskuuta 1989 tehtyä neuvoston päätöstä 89/631/ETY(),ON TEHNYT TÄMÄN PÄÄTÖKSEN: 1 artikla Muutetaan päätös 89/631/ETY seuraavasti. 1) Lisätään artiklat 2 a ja 2 b seuraavasti: "2 a artikla 1. Kuitenkin poikkeuksellisesti yhteisö osallistuu jäsenvaltioille aiheutuneisiin korvaukseen oikeuttaviin kuluihin sataprosenttisesti sellaisten koehankkeiden täytäntöönpanemiseksi, jotka liittyvät yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93(*) 3 artiklassa tarkoitettuihin maa- tai satelliittiasemalta käsin toimiviin, satelliittiviestinnän avulla tietoa siirtäviin kalastusalusten jatkuviin paikantamisjärjestelmiin ja tarvittaessa automaattisten paikanrekisteröintilaitteiden käyttämiseen. 2. Jäsenvaltioiden korvaukseen oikeuttavien kulujen on liityttävä 1 kohdassa tarkoitettujen koehankkeiden täytäntöönpanon rahoittamiseen 1 päivän kesäkuuta 1994 ja 1 päivän kesäkuuta 1995 välisenä aikana liitteessä a esitetyin edellytyksin. (*)EYVL N:o L 261, 20.10. 1993, s. 1 2 b artikla 1. Jäsenvaltioiden, jotka haluavat 2 a artiklan nojalla päästä osalliseksi yhteisön osallistumisesta niiden kulujen rahoitukseen, on ennen 15 päivää huhtikuuta 1994 toimitettava komissiolle suunnitelma, joka sisältää liitteessä a olevassa 2 kohdassa määritellyt tiedot. 2. Komissio päättää 15 päivään kesäkuuta 1994 mennessä yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92(*) 18 artiklassa säädetyn menettelyn mukaisesti yhteisön osallistumisesta 2 a artiklan mukaisiin vuosina 1994 ja 1995 aiheutuneisiin kuluihin, kulujen korvattavuudesta ja osallistumisen edellytyksistä. (*)EYVL N:o L 389, 31.12.1992, s. 1" 2) Lisätään tämän päätöksen liitteenä oleva liite. 2 artikla Tämä päätös on osoitettu kaikille jäsenvaltioille. Tehty Luxemburgissa 12 päivänä huhtikuuta 1994. Neuvoston puolesta Puheenjohtaja F. CONSTANTINOU () EYVL N:o C 334, 9.12.1993, s. 2 () EYVL N:o C 91, 28.3.1994 () Lausunto on annettu 23 päivänä helmikuuta 1994. () EYVL N:o L 261, 20.10.1993, s. 1 () EYVL N:o L 364, 14.12.1989, s. 64. Päätös sellaisena kuin se on viimeksi muutettuna päätöksellä 92/393/ETY (EYVL N:o L 213, 27.7.1992, s. 35). LIITE "LIITE a Päätöksen 2 a artiklassa tarkoitetut rahoitusedellytykset 1. Päätöksen 2 a artiklan 1 ja 2 kohdassa tarkoitetut jäsenvaltioiden korvaukseen oikeuttavat kulut liittyvät: - kalastusalusten jatkuvien paikantamisjärjestelmien käyttöön liittyvien koehankkeiden rahoitukseen, - automaattisten paikanrekisteröintilaitteiden käyttöön liittyvien koehankkeiden rahoitukseen. 2. Päätöksen 2 b artiklan 1 kohdassa mainitussa suunnitelmassa luetellaan 1 kohdassa tarkoitetut kulut. Siinä ilmoitetaan erityisesti: a) luettelo sellaisista kalastusaluksista ja niiden teknisistä ominaisuuksista, jotka varustetaan 1 kohdassa tarkoitettujen koehankkeiden toimeenpanon yhteydessä; b) sellaisten laitteiden tekniset ominaisuudet, jotka: - asennetaan koehankkeeseen osallistuviin kalastusaluksiin, - on tarkoitettu maa-asemilla tapahtuvaan kalastusalusten lähettämien ja vastaanottamien tietokoneella luettavien tietojen rekisteröimiseen riippumatta siitä, millä vesillä kyseiset alukset purjehtivat tai missä satamassa ne ovat, - on tarkoitettu jäsenvaltioiden ja komission välisen yhteistyön puitteissa mahdollistamaan sen valtion, jonka lipun alla alus purjehtii tai jossa se on rekisteröity, kalastusaluksiin liittyvän tiedon välittömän ja automaattisen siirtämisen sen jäsenvaltion toimivaltaisille viranomaisille, jonka vesillä alukset purjehtivat; c) automaattisten paikanrekisteröintilaitteiden käytön osalta jäsenvaltion antama vakuus mitä tulee saaliita koskevan tiedonkeruujärjestelmän käyttöönottoon ja tietojen keskitettyyn tallentamiseen tietokoneeseen; d) laitteiden hinta ja aiottu maksutapa; e) hyväksyttyjen koehankkeiden toimeenpanoon liittyvät toimintakustannukset; f) ennakoitujen kulujen aikataulu. 3. Komissio arvioi eri jäsenvaltioiden vaatimukset erityisesti seuraavin perustein: - kalastusalusten määrä, - täydentävät koehankkeet, jotka keskittyvät kalastuslaivastoihin, joiden toimintaan kalastusrajoitukset vaikuttavat, - suuria kalastusaluksia koskevat koehankkeet. 4. Jäsenvaltiot jättävät korvausvaatimuksensa 1 päivään lokakuuta 1995 mennessä. Kulut korvataan ja ennakot maksetaan ainoastaan siltä osin kuin julkisia rakennusurakoita ja tavarahankintoja koskevien sopimusten tekomenettelyjen yhteensovittamista koskevien direktiivien säännöksiä on noudatettu siinä, että maksutodistuksissa on viitattu julkisten hankintojen sopimuksia koskevaan lausuntoon, joka on julkaistu Euroopan yhteisöjen virallisessa lehdessä. Mikäli lausuntoa ei julkaista Euroopan yhteisöjen virallisessa lehdessä, edunsaajan on todistettava, että julkiset hankinnat ovat tapahtuneet yhteisön lainsäädäntöä noudattaen. Komissio voi pyytää kaikkia tarpeellisiksi katsomiaan tietoja yhteisön lainsäädännön noudattamisen arvioimiseksi julkisten hankintojen osalta. 5. Jäsenvaltioiden on toimitettava komissiolle kaikki tiedot, joita komissio voisi niiltä vaatia tällä päätöksellä sille määrättyjä tehtäviä hoitaessaan. Viimeistään 31 päivänä elokuuta 1995 kaikkien jäsenvaltioiden on jätettävä komissiolle arviointikertomus yhteisön tämän päätöksen mukaisesti rahoittamien koehankkeiden täytäntöönpanosta. Tätä kohtaa sovelletaan sanotun kuitenkaan rajoittamatta yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 29 artiklan soveltamista."